श्रीखाटू श्याम भगवान की निशान यात्रा आज
श्रीखाटू श्याम भगवान की निशान यात्रा आज
बांसवाड़ा| श्रीखाटू श्याम भगवान की निशान यात्रा बुधवार सुबह 7.30 बजे ठीकरिया से प्रारंभ होगी। उक्त जानकारी देते हुए श्री श्याम मंदिर व्यवस्था समिति के संयोजक और निशान यात्रा के आयोजन संजय अग्रवाल ने बताया कि ठीकरिया से प्रारंभ हुई निशान यात्रा धर्म ध्वजाओं के साथ अंबा माता मंदिर पहुंचेगी, जहां पहले से मौजूद श्याम भक्त धर्म ध्वजाएं लेकर निशान यात्रा में सम्मिलित होंगे और यात्रा शहर में से होती हुई, डायलाब तालाब के पास स्थित श्री खाटूश्यामजी मंदिर पहुंचेगी। रात 8.30 बजे भजन संध्या का आयोजन रखा गया है।अग्रवाल ने बताया कि कार्यक्रम की तैयारियां पूर्ण कर ली गई हैं।
hin_Deva hin_Deva hin_Deva